# data[].attributes.body
4. SUUN KUIVUUS YLEISTÄ IKÄÄNTYNEILLÄ

# data[].attributes.body
RYHMISSÄ TULISI OLLA 2-3 HENKILÖÄ. ETSIKÄÄ TIETOA IKÄÄNTYNEEN SUUNHOIDOSTA (AIHEET 1-5). LINKIT AUKEAVAT SUORAAN KUVISTA. KOPIOIKAA TÄMÄ PADLET RYHMÄLLENNE AVAAMALLA PADLETISTA KOHTA : TEE UUDESTAAN JA NIMETKÄÄ SE ESIM. IKÄIHMISTEN SUUNHOITO: RYHMÄN JÄSENTEN NIMET.  LISÄKSI KOPIOIKAA PADLETISTA MUOTOILU JA VIESTIT, JOTTA NÄETTE OMASSA PADLETISSA SUUNHOIDON AIHEALUEET. TÄHÄN PADLETIIN EI VOI SUORAAN LAITTAA VASTAUKSIA, KOSKA NE NÄKYVÄT SITTEN KAIKILLE RYHMILLE. TÄRKEÄÄ TEHDÄ SIIS OMA.
KOOTKAA RYHMÄNNE MIELESTÄ KESKEISTÄ ASIAA PADLETILLE AIHEALUEISTA 1-5. LAITTAKAA OMAA POHDINTAA  ESIMERKIKSI TYÖSSÄOPPIMISTEN TAI TYÖKOKEMUSTEN POHJALTA. MITEN IKÄIHMISTEN SUUNHOITOA ON TOTEUTETTU NIISSÄ TYÖPISTEISSÄ, JOISSA OLETTE OLLEET.
LOPUKSI KUUNNELKAA LAHDEN KAUPUNGIN VIDEO: PEIKKO MUMMOLASSA TUNNILLA TAI KOTONA. LISÄTKÄÄ RYHMÄNNE POHDINTA VIDEOSTA.
KUN RYHMÄNNE PADLET ON VALMIS, JAKAKAA SE MINULLE: paivikmantyvaara@gmail.com tai tulostakaa Padlet tai lähettäkää linkki Padletista sähköpostiin: paivi.mantyvaara@winnova.fi
TSEMPPIÄ RYHMÄTYÖN TEKOON! :)

# data[].attributes.body
3. IKÄÄNTYNEEN HAMPAIDEN JA SUUN PUHDISTUS

# data[].attributes.attachment_link.readable_text
Suun ja hampaiden säännöllinen puhdistus ehkäisee monia suunsairauksia. Hampaiden pinnalle kertyvä bakteeripeite eli plakki aiheuttaa ientulehdusta sekä yhdessä sokerin kanssa hampaiden reikiintymistä. Bakteeripeite voi kovettua hammaskiveksi, joka edetessään ikenen alle tuhoaa hampaiden kiinnitystä.

Harjaa hampaat aamuin ja illoin fluorihammastahnaa käyttäen. Harjan tulee olla pehmeäharjaksinen ja sopivan kokoinen. Myös hammasvälit on syytä puhdistaa joko hammaslangalla, sopivan kokoisella hammasväliharjalla tai harjatikulla. On hyvä puhdistaa myös kielen pinta hammasharjalla tai siihen tarkoitetulla kielenpuhdistimella.

Hammasproteesin hoito

Hammasproteesin puhdistus on yhtä tärkeää kuin omien hampaittenkin puhdistaminen, sillä proteesin pinnalla voi elää sieni- ja bakteerikasvustoa.

Proteesi yöksi astiaan, jossa on pohjalla puhdasta vettä

Uutta tai korjattua proteesia voi pitää suussa myös yöllä ainakin totuttelun ajan.

Jos et pidä proteesia öisin suussa, laita se kannettomaan astiaan, jossa on pohjalla puhdasta vettä. Tee näin myös, jos limakalvolle tulee painokohtia tai ärsytystä.

Vaihda säilytysastian vesi päivittäin.

Proteesin alla limakalvolla olevat haavaumat voivat olla oire proteesin korjaustarpeesta, joten korjaustoimia varten hakeudu hammaslääkärin vastaanotolle.

Proteesit puhtaiksi joka päivä

Myös proteesit on puhdistettava päivittäin. Puhdistuksen ajaksi proteesi otetaan pois suusta.

Proteesi puhdistetaan harjaamalla joko pehmeällä proteesiharjalla tai muulla harjalla vedellä täytetyn lavuaarin yläpuolella. Näin estät proteesia luiskahtamasta lattialle ja rikkoontumasta (kuva).

Proteesin puhdistusaineena käytetään ei-hankaavaa proteesin puhdistamiseen tarkoitettua tahnaa. Tarvittaessa voi käyttää myös saippuapohjaista puhdistusainetta.

Puhdistuksen jälkeen huuhdo proteesi runsaalla vedellä.

Puhdistuksen apuna voi muutaman kerran viikossa käyttää päivittäistavarakaupassa ja apteekissa myytäviä puhdistustabletteja. Puhdistustablettien käyttöohjeet on hyvä lukea huolellisesti.

Älä pese proteesia kuumalla vedellä tai astianpesukoneessa.

Jokainen proteesi on yksilöllisesti tehty, ja siksi proteeseille annettavat puhdistusohjeet vaihtelevat. Kysy hammaslääkäriltäsi juuri sinun proteesillesi sopivat ohjeet.

Lähde: Heikka H, Hiiri A, Honkala S, Keskinen H, Sirviö K (toim.). Terve suu. 2., uudistettu painos. Helsinki: Kustannus Oy Duodecim, 2015; s. 152- 153.

# data[].attributes.attachment_link.description
Suun ja hampaiden säännöllinen puhdistus ehkäisee monia suunsairauksia. Hampaiden pinnalle kertyvä bakteeripeite eli plakki aiheuttaa ientulehdusta sekä yhdessä sokerin kanssa hampaiden reikiintymistä. Bakteeripeite voi kovettua hammaskiveksi, joka edetessään ikenen alle tuhoaa hampaiden kiinnitystä. Harjaa hampaat aamuin ja illoin fluorihammastahnaa käyttäen. Harjan tulee olla pehmeäharjaksinen ja sopivan kokoinen.

# data[].attributes.attachment_link.readable_text
Ikääntyneen terveellisiin ruokatottumuksiin ja säännölliseen ateriarytmiin kuuluu aamupala, lounas, välipala, päivällinen ja iltapala. Jatkuvaa makeiden leivonnaisten ja jälkiruokien nauttimista tulee välttää. Herkkuhetket on hyvä liittää aterian yhteyteen.

Ruokajuomaksi suositellaan maitoa tai piimää. Aterioiden välillä paras janojuoma on vesi. Vettä on hyvä juoda riittävästi päivän mittaan, vaikkei janoa tuntuisikaan. Iän mukana janon tunne voi hävitä. Makeita ja happamia juomia tulee välttää.

Aterian päätteeksi on hyvä ottaa ksylitolipastilli. Imeskeltävät ksylitolipastillit tai -puristeet lisäävät syljeneritystä. Kun syljen määrä on riittävä, se edesauttaa suun ja hampaiden pysymistä terveinä, ja syöminen on vaivatonta.

Lähde: Heikka H, Hiiri A, Honkala S, Keskinen H, Sirviö K (toim.). Terve suu. 2., uudistettu painos. Helsinki: Kustannus Oy Duodecim, 2015; s. 150- 151.

# data[].attributes.attachment_link.description
Ikääntyneen terveellisiin ruokatottumuksiin ja säännölliseen ateriarytmiin kuuluu aamupala, lounas, välipala, päivällinen ja iltapala. Jatkuvaa makeiden leivonnaisten ja jälkiruokien nauttimista tulee välttää. Herkkuhetket on hyvä liittää aterian yhteyteen. Ruokajuomaksi suositellaan maitoa tai piimää. Aterioiden välillä paras janojuoma on vesi. Vettä on hyvä juoda riittävästi päivän mittaan, vaikkei janoa tuntuisikaan.

# data[].attributes.attachment_link.readable_text
Iän myötä suussa tapahtuu monia muutoksia: syljeneritys vähenee, suun limakalvot ohenevat, hampaiden kiinnityssäikeet jäykistyvät ja hampaiden purentavoima heikkenee. Vuosien varrella hampaita on poistettu ja paikattu, hampaat ovat saattaneet "pidentyä" ikenien vetäydyttyä, ja mahdollisesti suussa on jonkinlainen hammasproteesi.

Suuhygienian ylläpitäminen voi olla hankalampaa, kun näkökyky, käden motoriikka tai muisti heikkenee.

Monet lääkkeet ja sairaudet aiheuttavat suun kuivumista. Kun syljen määrä vähenee, riski reikiintymiselle ja muille suunsairauksille, esimerkiksi sienitulehduksille, kasvaa.

Koska hampaiden tuntoherkkyys vähentyy iän myötä, iäkkäillä reiät saattavat edetä ilman oireita.

Myös tupakoinnin ja alkoholin haittavaikutukset suunterveydelle on syytä muistaa.

Huonokuntoinen vanhus tarvitsee apua
suunterveyden ylläpitämiseen

Hyväkuntoiset ikääntyneet pystyvät huolehtimaan suunterveydestään itse. Suun puhdistaminen sujuu, ja ruokatottumukset ovat terveelliset myös suunterveydelle.

Sairaudet sekä voimien ja kykyjen ehtyminen johtavat avun tarpeeseen suun hoidossa, asuu ikääntynyt sitten kotona tai laitoksessa.

Jotta ikääntyneen pureskelukyky säilyy riittävänä ja suu pysyy kivuttomana, tarvitaan kaikkien ikäihmisten kanssa toimivien yhteistyötä. Jos suussa on tulehduksia tai muita vaivoja tai hampaat ovat reikiintyneet, ei syöminen onnistu, ja vanhus saattaa kokea olonsa tuskaiseksi. Syy saattaa löytyä myös hammasproteesin alta. Silloin on syytä hakea apua hammaslääkäriltä.

Erityisesti tulee huolehtia suun ja proteesien puhtaudesta. Lisäksi suun piilevien ja oireettomien tulehduksien tarkkailu on tärkeää. Siksi ikääntyneille on tehtävä säännöllisesti suun perustutkimus, vaikkei suussa olisi enää yhtään hammasta.

Lähde: Heikka H, Hiiri A, Honkala S, Keskinen H, Sirviö K (toim.). Terve suu. 2., uudistettu painos. Helsinki: Kustannus Oy Duodecim, 2015; s. 148- 158.

# data[].attributes.attachment_link.description
Ikääntyessä syljeneritys vähenee, suun limakalvot ohenevat, hampaiden kiinnityssäikeet jäykistyvät ja purentavoima heikkenee. Suuhygienian ylläpitäminen voi olla hankalampaa, kun näkökyky, käden motoriikka tai muisti huononee. Sairaudet sekä voimien ja kykyjen ehtyminen johtavat avun tarpeeseen suun hoidossa, asuu ikääntynyt sitten kotona tai laitoksessa.

# data[].attributes.attachment_link.readable_text
Omaisten tulee tarkkailla iäkkään selviytymistä suun puhdistuksesta sekä ravitsemusta. Lisäksi tulee auttaa esimerkiksi hankkimaan suun puhdistusvälineitä ja muistamaan säännölliset suun tutkimukset hammaslääkärillä. Myös hammasproteesit vaativat tarkistuttamista hammaslääkärillä.

Kotipalvelun piirissä olevien suunterveys

Kotihoidon asiakkaiden hoito- ja palvelusuunnitelma sisältää myös suun hoidon suunnitelman. Sitä varten selvitetään, kuinka ikäihminen selviytyy suun, hampaiden ja proteesien puhdistamisesta ja tarvitseeko tai saako hän siihen kotona apua esimerkiksi omaishoitajalta.

Hoitaja seuraa kotikäynneillään ikäihmisen syömistä, ravitsemusta ja suun puhdistuksen onnistumista. Tarvittaessa hän ohjaa ikääntyneen hammaslääkärille tai suuhygienistille.

Laitoshoidossa olevien suunterveys

Lyhytaikainen laitoshoito

Suunterveydentila tulee tutkia ja sen vaikutus potilaan kokonaistilanteeseen selvittää. Suunsairaudet saattavat heikentää esimerkiksi diabeteksen hoitotasapainoa. Selvityksen perusteella tehdään suunterveyden hoitosuunnitelma.

Ikääntyneen suu ja proteesit puhdistetaan päivittäin - joko sen tekee ikäihminen itse tai häntä autetaan. Puhdistuksen jatkuminen potilaan kotiuduttua tulee varmistaa.

Jos ikäihmiseltä onnistuu pureskelu, on hyvä tarjota pureskelua vaativaa ruokaa, koska se lisää syljeneritystä. Myös siitä tulee varmistua, että potilas juo riittävästi. Paras janojuoma on vesi. Sokeripitoisia juomia tulee välttää, koska ne aiheuttavat hampaiden reikiintymistä.

Pitkäaikainen laitoshoito

Pitkäaikaiseen laitoshoitooon sairaalan vuodeosastolle tai vanhainkotiin tultaessa selvitetään yleisen terveydentilan lisäksi suunterveydentila. Selvityksen pohjalta tehdään hoitosuunnitelma päivittäisestä hoidosta ja suunhoidon ammattilaisten apua vaativasta hoidosta.

Ikäihmisen suun, hampaiden ja proteesien päivittäisestä puhdistuksesta huolehditaan - joko hän tekee sen itse tai sen tekee esimerkiksi omahoitaja. Suun ja hampaiden säännöllinen puhdistus ehkäisee monia suunsairauksia.

Suuhygienistit ohjeistavat laitosten henkilökuntaa ikäihmisten suun puhdistamiseen.

Lisäksi on huolehdittava riittävästä suun kostuttamisesta, jos laitoshoidossa oleva kärsii suun kuivuudesta.

Lähde: Heikka H, Hiiri A, Honkala S, Keskinen H, Sirviö K (toim.). Terve suu. 2., uudistettu painos. Helsinki: Kustannus Oy Duodecim, 2015; s. 154- 157.

# data[].attributes.attachment_link.description
Kotipalveluun tulee kuulua myös syömisen ja suun puhdistuksen seuranta. Laitoshoidossa ikääntyneen suu ja proteesit puhdistetaan päivittäin - joko sen tekee ikäihminen itse tai häntä autetaan. Ikääntyneen omaisten kannattaa huolehtia, että nämä toimet toteutuvat. Myös muistisairaan suun terveydenhoidosta on huolehdittava. Tarvittaessa vanhus ohjataan hammaslääkärin tai suuhygienistin vastaanotolle.

# data[].attributes.body
Suomen hammaslääkäriliitto

# data[].attributes.attachment_link.description
Ikääntyneelle hyvä suunterveys on hyvän elämän edellytys; ateriointi sujuu, ulkonäkö säilyy, suussa tuntuu miellyttävältä, puhuminen ja seurustelu sujuvat. Terveet hampaat ja terve suu parantavat elämisen laatua. Suunterveydellä on yhteys yleisterveyteen, ja monet yleissairaudet ja lääkitykset vaikuttavat suunterveyteen. Kun omat voimat ja taidot eivät riitä puhdistamaan suuta ja hammasproteeseja, tulee omaisten tai hoitohenkilökunnan huolehtia ikääntyneen päivittäisestä suuhygieniasta.